《谢人寄砚》
宋代·朱翌

老矣捐书卧看屋，尚记姓名供简牍。
仓皇去越著南冠，头已如蓬口生醭。
无因可结孔方交，有药唯医管城秃。
新凉稍与灯火亲，学字颇惭蛇蚓曲。
罗纹重厚使守舍，铜雀不真非所畜。
敢遣良工开岩，要使珍材过天目。
君家旧物多锦藉，声若锵金眼鸜鹆。
前者一见首重稽，回视他山真碌碌。
公今遣一从我游，谨当配以蟾蜍玉。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。